**Въпрос с искане за писмен отговор P-007062/2016**

**до Комисията**

Член 130 от Правилника за дейността

**Iliana Iotova (S&D)**

Относно: Отпуснати пари за България на срещата на Съвета в Братислава за справяне с миграционния натиск по външната граница на ЕС

Съветът на ЕС в Братислава (16 септември) реши, че ще бъдат отпуснати 108 млн. евро на България за справяне с миграционния натиск по външната граница на ЕС. По-късно ЕК съобщи, че парите ще дойдат като спешна помощ от Фондовете за вътрешна сигурност и бежанци, а допълнително ще бъдат положени усилия общата сума да достигне 160 млн. евро.

ЕК заявява, че парите няма да бъдат отпуснати за изграждане на огради, а ще финансират изпълнението на проекти за управление на миграционния натиск. В каква насока трябва да бъдат изготвени проектите за използването на парите?

Поемала ли е България ангажименти на срещата в Братислава за изграждане на центрове за настаняване на мигранти на своя територия с отпуснатите 108 млн. евро?